1917. toimusid Narva linnavolikogu valimised ning Narva linnapeaks sai Ants Dauman (1885-1920)[3], kelle juhtimisel viidi linnas läbi rahvahääletus Narva ja Ivangorodi liitumiseks Eestimaaga, eraldi Narva maakonnana. 16. novembril 1917 andis Vene NFSV RKN selleks nõusoleku. 10. detsember 1917. toimus Narvas selle küsimuse otsustamiseks referendum ning 80% elanikkkonnast toetas seda. 21. detsembril 1917 tunnistas seda otsust (Narva ja Jaanilinna eraldumist Jamburgi maakonnast ja eraldi Narva maakonna loomist, mis koosnes Narvast ja Ivangorodist) ka Eestimaa Nõukogude Täitevkomitee.